

**Önkéntes év Németországban (2016-2017)**

A Reformáció 500. évfordulójának évében Németországban számtalan rendezvényt, kiállítást, projektet terveznek. Ezek megvalósításához keres a „r2017 Egyesület” **18 – 26 év közötti önkéntesek**et egy izgalmas, nemzetközi program keretében.

Főbb tevékenységi területek

* Reformációs Vándorkamion kísérése az európai körúton
* Konfirmandus és ifjúsági táborok
* Reformációi Világkiállítás
* Programkoordináció a r2017 Egyesület központjában

Az önkéntes program keretei

* A program hossza **12 hónap** – kezdés 2016 szeptembere és novembere között.
* Az önkéntesek **szállást, teljes ellátást, biztosítást és havi 150 euró zsebpénzt** kapnak Németországban.
* Az önkéntes munka **teljes** (heti 40 órás) **elfoglaltság**ot jelent, a 12 hónap alatt 24 nap szabadság áll rendelkezésre.

Az egyesületről és az évfordulós év programjairól bővebben a <http://r2017.org> honlapon található információ.

A jelentkezési határidő sajnos elég szűk. Az **érdeklődők 2016. április 25-én 12 óráig jelentkezhetnek** a Magyarországi Evangélikus Egyház külügyi osztályánál további információkért. Elérhetőség: kulugy@lutheran.hu, +36 1 376 6006